**210216**

**Мэри Слессор**

**Сондықтан Яһудадан Бабылға жер аударылып келгендер арасында: «Бабыл патшасы отпен өртеген Седекиях пен Ахаб сияқты, Жаратқан Ие саған да солай істесін!» деген теріс бата берілмек**

**(Иер. 29:22)**

1840 жылдарда, Шотландияда терең экономикалық дағдарыс болды. Бұл онжылдық «Аштық жылдары» деп аталды, себебі егіннің жоқтығы -адамдардың жұмыс іздеу мақсатында қалаларға көшуіне әкеп соқты. 1848 жылы Мэри Митчелл Слессор - маскүнем етікші және қарапайым тоқымашының отбасында жетінші қызы болып дүниеге келді. Әкесінің ішімдік ішуі отбасылық бюджетті толығымен бітірген кезде, оның әйелінің жалақысы жеткіліксіз болғаннан кейін, олар Данди қаласына көшті. Жеті жасында, Мэри диірменде жұмыс істеуге мәжбүр болды, ал мектеп оның жұмыс кестесіне қандай да бір түрде сәйкес келуі керек еді. Олар сусыз, жарықсыз және канализациясыз шағын, бір бөлмелі пәтерде тұрды.

Бұл - қызыл шашты Мэри үшін қиын кезең болды. Ақырында, ол диірмендегі жұмысына байланысты мектептен кетуге мәжбүр болды және жергілікті бұзақылармен күресу үшін жезден жасалған кастетті қолдануды үйренді. Бірақ бұл қыздың жүрегі - нәзік және сүйіспеншілікке толы болды. Африкадағы Калабара елінен (бүгінде Судан деп аталады) келген миссионер жергілікті бір қауымда уағыз айтқан кезде, Мэридің жүрегі миссионерлікке жанып кетті, бірақ оның айналасындағылардың бәрі оның миссионер болуына қарсы болды. Осы жағдайлардың бәрін Мэридің игілігі үшін қолдана алатын Құдайдан басқасының бәрі қарсы болды.

Көптеген жылдар өткен соң, кейін Калабара ханшайымы деген атқа ие болған Мэри Слессор өзінің күнделігінде былай деп жазды: «Тәңірім, Сен менің қасымда екеніңе сенімдімін». Сонымен, кедей Данди қаласынан шыққан бұл өжет шотландиялық әйел Африкаға барды. Сол кезде, сол елде егіздерді бірден өлтіру керек деген ырымшыл дәстүр қалыптасқан еді, өйткені адамдардың ойынша, сол егіздердің біреуінің әкесі – шайтан деп сенетін.

Өзінің қуанышын, денсаулығын және бүкіл өмірін құрбан еткен Мэри Слессордың әсері Джеймс Баченнің «Қайталанбас Мэри Слессор» деп аталатын кітабында жақсы суреттелген. Бұл кітапты оқуға мен кеңес беремін.